CELEX: 32017R1158
Language: sl
Date: 2017-06-29 00:00:00
Title: Izvedbena uredba Komisije (EU) 2017/1158 z dne 29. junija 2017 o izvedbenih tehničnih standardih v zvezi s postopki in obrazci, ki jih pristojni organi uporabljajo za izmenjavo informacij z ESMA, kot so določene v členu 33 Uredbe (EU) št. 596/2014 Evropskega parlamenta in Sveta (Besedilo velja za EGP. )

30.6.2017   
               
               
                  SL
               
               
                  Uradni list Evropske unije
               
               
                  L 167/22
               
            IZVEDBENA UREDBA KOMISIJE (EU) 2017/1158
      z dne 29. junija 2017
      o izvedbenih tehničnih standardih v zvezi s postopki in obrazci, ki jih pristojni organi uporabljajo za izmenjavo informacij z ESMA, kot so določene v členu 33 Uredbe (EU) št. 596/2014 Evropskega parlamenta in Sveta
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 596/2014 Evropskega parlamenta in Sveta z dne 16. aprila 2014 o zlorabi trga (uredba o zlorabi trga) ter razveljavitvi Direktive 2003/6/ES Evropskega parlamenta in Sveta ter direktiv Komisije 2003/124/ES, 2003/125/ES in 2004/72/ES (1) in zlasti člena 33(5) Uredbe;
      ob upoštevanju naslednjega:
      
                  (1)
               
               
                  Primerno je določiti skupne postopke in obrazce, s katerimi pristojni organi Evropskemu organu za vrednostne papirje in trge (ESMA) predložijo informacije v zvezi s preiskavami, kaznimi in ukrepi iz člena 33 Uredbe (EU) št. 596/2014.
               
            
                  (2)
               
               
                  Da bi se olajšala komunikacija med pristojnimi organi in ESMA ter preprečile nepotrebne zamude ali neuspešna predložitev informacij, bi moral vsak pristojni organ določiti kontaktno točko posebej za namen predložitve zahtevanih informacij.
               
            
                  (3)
               
               
                  Za zagotovitev, da ESMA pravilno identificira in registrira vse zahtevane informacije o kaznih in ukrepih, ki jih naložijo pristojni organi, bi morali slednji zagotavljati podrobne in usklajene informacije z uporabo posebej za to namenjenih obrazcev.
               
            
                  (4)
               
               
                  Informacije o preiskavah, ki jih je treba predložiti ESMA, bi morale biti dosledne in primerljive, da bodo odražale dejanske preiskovalne dejavnosti, izvedene na podlagi uredbe o zlorabi trga v določenem letu. Zato bi morale informacije vključevati samo preiskave, s katerimi so se pristojni organi ukvarjali v referenčnem obdobju.
               
            
                  (5)
               
               
                  Ta uredba temelji na osnutku izvedbenih tehničnih standardov, ki ga je ESMA predložila Komisiji.
               
            
                  (6)
               
               
                  ESMA ni opravila odprtih javnih posvetovanj o osnutku izvedbenih tehničnih standardov, na katerem temelji ta uredba, prav tako ni analizirala morebitnih povezanih stroškov in koristi uvedbe standardnih obrazcev in postopkov za zadevne pristojne organe, saj bi to bilo nesorazmerno glede na njihovo področje uporabe in učinek, pri čemer je upoštevala, da bi bili naslovniki izvedbenih tehničnih standardov le nacionalni pristojni organi držav članic in ne udeleženci na trgu.
               
            
                  (7)
               
               
                  ESMA je zaprosila za mnenje interesno skupino za vrednostne papirje in trge, ustanovljeno v skladu s členom 37 Uredbe (EU) št. 1095/2010 Evropskega parlamenta in Sveta (2) –
               
            SPREJELA NASLEDNJO UREDBO:
      Člen 1
      Opredelitev pojmov
      V tej uredbi „elektronska sredstva“ pomenijo elektronsko opremo za obdelavo (vključno z digitalno kompresijo), shranjevanje in prenos podatkov z uporabo žic, radia, optičnih tehnologij ali katerih koli drugih elektromagnetnih sredstev.
      Člen 2
      Kontaktne točke
      1.   Vsak pristojni organ določi enotno kontaktno točko za pošiljanje informacij iz člena 3 ter za sporočanje kakršnih koli težav v zvezi s predložitvijo teh informacij.
      2.   Pristojni organi Evropski organ za vrednostne papirje in trge (ESMA) obvestijo o kontaktnih točkah, določenih v skladu s prvim pododstavkom.
      3.   ESMA določi kontaktno točko za prejemanje informacij iz členov 3 in 4 ter za sporočanje kakršnih koli težav v zvezi s prejemanjem teh informacij.
      4.   ESMA objavi kontaktno točko iz odstavka 2 na svoji spletni strani.
      Člen 3
      Letna predložitev informacij v zbirni obliki
      1.   Pristojni organi predložijo ESMA informacije iz odstavkov 1 in 2 člena 33 uredbe (EU) št. 596/2014 tako, da ustrezno izpolnijo obrazec iz Priloge I k tej uredbi.
      2.   Informacije iz odstavka 1 se ESMA predložijo vsako leto najpozneje do 31. marca in se nanašajo na vse opravljene preiskave ter naložene kazni in ukrepe iz prejšnjega koledarskega leta.
      3.   Pristojni organi predložijo ESMA informacije iz odstavka 1 prek varnih elektronskih sredstev za prenos podatkov.
      4.   ESMA za namene odstavka 1 določi in opredeli varna elektronska sredstva, ki se uporabljajo. Ta sredstva zagotavljajo, da se med prenosom ohrani popolnost, celovitost in zaupnost informacij.
      Člen 4
      Postopki in obrazci za poročanje
      1.   Pristojni organi sporočijo ESMA kazni in ukrepe iz člena 33(3) Uredbe (EU) št. 596/2014, pri čemer uporabijo vmesnike informacijsko-tehnološkega sistema in z njim povezano podatkovno bazo, ki jo je ESMA vzpostavila za vodenje prejema, hranjenja in objave informacij o teh kaznih in ukrepih.
      2.   Kazni in ukrepi iz odstavka 1 se predložijo ESMA v poročilu v obliki, ki je določena v Prilogi II.
      Člen 5
      Razveljavitev in posodabljanje poročil
      1.   Če želi pristojni organ razveljaviti obstoječe poročilo, ki ga je pred tem predložil ESMA v skladu s členom 4, ga prekliče in predloži novo.
      2.   Če želi pristojni organ posodobiti obstoječe poročilo, ki ga je pred tem predložil ESMA v skladu s členom 4, ga posodobi in ga ponovno predloži.
      Člen 6
      Začetek veljavnosti in uporaba
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 29. junija 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 173, 12.6.2014, str. 1.
      
         (2)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).
      
         PRILOGA I
         
            Obrazec za letno predložitev informacij v anonimni in zbirni obliki o vseh naloženih kaznih in ukrepih ter opravljenih preiskavah
         
         Besedilo slike
         
            Informacije v anonimni in zbirni obliki v zvezi z naloženimi ukrepi in kaznimi ter opravljenimi preiskavami v skladu s členi 30, 31 in 32 Uredbe (EU) št. 596/2014 v letu [leto]
            POŠILJATELJ:
            Država članica:
            Pristojni organ:
            Naslov:
            (kontaktni podatki za to določene kontaktne točke)
            Ime:
            Telefon:
            E-naslov:
            PREJEMNIK:
            ESMA
            (kontaktni podatki za to določene kontaktne točke)
            Ime:
            Telefon:
            E-naslov:
            Spoštovani [vstavite ustrezno ime],
            v skladu s členom 33(1) in (2) Uredbe (EU) št. 596/2014 vam posredujem naslednje informacije v zbirni obliki o:
            — vseh upravnih kaznih in ukrepih, ki jih je naložil [ime pristojnega organa], v oddelku 1;
            — vseh kazenskih sankcijah, ki so jih naložili sodni organi v [ime države članice], v oddelku 2, če je smiselno;
            — vseh upravnih preiskavah, ki jih je opravil [ime pristojnega organa], v oddelku 3;
            — vseh kazenskih preiskavah, ki so jih opravili sodni organi v [ime države članice], v oddelku 4, če je smiselno.
            S spoštovanjem,
            [podpis]
         
         Besedilo slike
         
            ODDELEK 1: Upravni ukrepi in kazni (vključno s sklepi o poravnavi, če je smiselno), naloženi v obdobju poročanja
            Število ukrepov in kazni
            Število oseb, na katere se nanašajo ukrepi in kazni
            Naloženi (*)
            Objavljeni
            V pri-tožbe-nem postopku
            Fizične osebe
            Pravne osebe
            Upravni ukrepi in kazni skupaj
            Število ukrepov in kazni po vrstah kršitev in naravi ukrepa/kazni
            Denarne kazni
            (vključno z vmesnim seštevkom za povrnitev zneskov, če je smiselno)
            Druge kazni razen denarnih
            Sklepi o poravnavi
            (če je smiselno)
            Število (+)
            Skupni denarni znesek (*)
            Število (+)
            Število (+)
            Skupni denarni znesek (**)
            V zvezi s prepovedmi iz člena 14 Uredbe (EU) št. 596/2014
            V zvezi s prepovedmi iz člena 15 Uredbe (EU) št. 596/2014
            V zvezi z drugimi kršitvami
            (+) Ker lahko ukrepi in kazni zajemajo več kot eno kršitev, vsota števil ukrepov in kazni v tej tabeli morda ne bo enaka skupnemu številu ukrepov ali kazni, vsebovanih v polju „Naloženi“ v prejšnji tabeli.
            (*) Število kazni in ukrepov, za katere se je pristojni organ odločil, da jih bo naložil.
            (**) Vpišite vrednost v eurih ali v nacionalni valuti. Če se zadevne kazni ne nanašajo zgolj na kršitve zadevnega člena Uredbe (EU) št. 596/2014, ampak tudi na druge določbe, pri vsaki vrednosti dodajte „SKUPNA VREDNOST“.
         
         Besedilo slike
         
            ODDELEK 2: Kazenske sankcije, naložene v obdobju poročanja v skladu z drugim pododstavkom člena 30(1) Uredbe (EU) št. 596/2014 (če je smiselno)
            (+) Ker lahko ukrepi in sankcije zajemajo več kot eno kršitev, vsota števil ukrepov in sankcij v tej tabeli morda ne bo enaka skupnemu številu ukrepov ali sankcij, vsebovanih v polju „Naložene“ v prejšnji tabeli.
            (*) Število sankcij in ukrepov, za katere se je pristojni organ odločil, da jih bo naložil.
            (**) Vpišite vrednost v eurih ali v nacionalni valuti. Če se zadevne kazni ne nanašajo zgolj na kršitve zadevnega člena Uredbe (EU) št. 596/2014, ampak tudi na druge določbe, pri vsaki vrednosti dodajte „SKUPNA VREDNOST“.
            Število sankcij
            Število oseb, na katere se nanašajo sankcije
            Naložene (*)
            V pritožbenem postopku
            Fizične osebe
            Pravne osebe
            Kazenske sankcije skupaj
            Število sankcij po vrstah kršitev in naravi kazenske sankcije (+)
            Denarne (**)
            Zaporna kazen
            Sklepi o poravnavi
            Drugo
            V zvezi s prepovedmi iz člena 14 Uredbe (EU) št. 596/2014
            V zvezi s prepovedmi iz člena 15 Uredbe (EU) št. 596/2014
            V zvezi z drugimi kršitvami
         
         Besedilo slike
         
            ODDELEK 3: Upravne preiskave, opravljene v obdobju poročanja
            (+) Nekatere preiskave lahko zajemajo več kršitev in zadevajo več kot eno osebo.
            Vrsta preiskave
            Število preiskav, ki so potekale v letu [llll] (+)
            Rezultat zaključenih preiskav
            Sku-paj
            V teku
            Zakl-jučene
            Začetek upravnih izvršnih postopkov (vključno s sklepi o poravnavi)
            Predložitev organom kazenskega pregona
            Drugi ukrepi (npr. prepovedi)
            Zaključeno brez nadalj-njega ukrepanja
            V zvezi s prepovedmi iz člena 14 Uredbe (EU) št. 596/2014
            V zvezi s prepovedmi iz člena 15 Uredbe (EU) št. 596/2014
            Za druge vrste kršitev
         
         Besedilo slike
         
            ODDELEK 4: Kazenske preiskave, opravljene v obdobju poročanja v skladu z drugim pododstavkom člena 30(1) Uredbe (EU) št. 596/2014 (če je smiselno)
            (+) Nekatere preiskave lahko zajemajo več kršitev in zadevajo več kot eno osebo.
            Vrsta preiskave
            Število preiskav, ki so potekale v letu [llll] (+)
            Rezultat zaključenih preiskav
            Skupaj
            V teku
            Zaklju-čene
            Začetek kazenskih izvršnih postopkov (vključno s sklepi o poravnavi)
            Zaključeno brez nadalj-njega ukrepanja
            Drugi ukrepi (npr. prepovedi)
            V zvezi s prepovedmi iz člena 14 Uredbe (EU) št. 596/2014
            V zvezi s prepovedmi iz člena 15 Uredbe (EU) št. 596/2014
            Za druge vrste kršitev
         
      
      
         PRILOGA II
         
            Oblika podatkov za obveščanje o upravnih kaznih, kazenskih sankcijah ali drugih upravnih ukrepih, razkritih javnosti
         
         
                     Polje
                  
                  
                     Opis
                  
                  
                     Vrsta
                  
               
                     Pravni okvir
                  
                  
                     Kratica zakonodajnega akta Unije, na podlagi katerega so bili naloženi upravna kazen, kazenska sankcija ali drugi upravni ukrepi
                  
                  
                     Obvezno
                  
               
                     Identifikacijska koda kazni
                  
                  
                     Identifikacijska koda kazni, ki jo določi pristojni organ za namen obveščanja o upravnih kaznih, kazenskih sankcijah ali drugih upravnih ukrepih
                  
                  
                     Neobvezno
                  
               
                     Država članica
                  
                  
                     Kratica države članice pristojnega organa, ki predloži kazen ali ukrep
                  
                  
                     Obvezno
                  
               
                     Identifikator subjekta
                  
                  
                     Identifikacijska oznaka, ki se uporablja za nedvoumno identifikacijo pravnega subjekta, ki mu je bila naložena upravna kazen, kazenska sankcija ali drug upravni ukrep, če ima subjekt dovoljenje v skladu z zakonodajnim okvirom MiFID (1), UCITS (2) ali AIFMD (3)
                     
                  
                  
                     Neobvezno (samo za pravne osebe)
                  
               
                     Koda organa
                  
                  
                     Identifikacijska oznaka pristojnega organa, ki predloži upravno kazen ali ukrep
                  
                  
                     Obvezno
                  
               
                     Pravni okvir subjekta
                  
                  
                     Kratica zakonodajnega akta Unije, ki se uporablja za subjekt, ki mu je bila naložena upravna kazen, kazenska sankcija ali drugi upravni ukrepi
                  
                  
                     Neobvezno (samo za pravne osebe)
                  
               
                     Narava kazni
                  
                  
                     Podatek, ali se obvestilo nanaša na kazensko sankcijo, upravno kazen ali upravni ukrep
                  
                  
                     Obvezno (samo za kazni/sankcije)
                  
               
                     Polno ime subjekta
                  
                  
                     Polno ime subjekta, ki mu je bila naložena kazen/sankcija, če subjekt nima dovoljenja v skladu z zakonodajnim okvirom MiFID, KNPVP ali AIFMD
                  
                  
                     Neobvezno (samo za pravne osebe)
                  
               
                     Polno ime osebe
                  
                  
                     Polno ime oseb, ki jim je bila naložena upravna kazen, kazenska sankcija ali drug upravni ukrep
                  
                  
                     Neobvezno (samo za fizične osebe)
                  
               
                     NPO, ki je naložil kazen/sankcijo/ukrep
                  
                  
                     Kratica pristojnega organa, ki je naložil upravno kazen, kazensko sankcijo ali drug upravni ukrep
                  
                  
                     Obvezno
                  
               
                     Prosto besedilo
                  
                  
                     Besedilo upravne kazni, kazenske sankcije ali drugega upravnega ukrepa v nacionalnem ali angleškem jeziku
                  
                  
                     Obvezno
                  
               
                     Prosto besedilo
                  
                  
                     Besedilo upravne kazni ali ukrepa v angleškem jeziku
                  
                  
                     Neobvezno
                  
               
                     Datum
                  
                  
                     Datum, na katerega je bila naložena upravna kazen, kazenska sankcija ali drug upravni ukrep
                  
                  
                     Obvezno
                  
               
                     Datum prenehanja veljavnosti
                  
                  
                     Datum, na katerega preneha veljati upravna kazen ali ukrep
                  
                  
                     Neobvezno
                  
               
            (1)  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).
         
            (2)  Direktiva 2009/65/ES Evropskega parlamenta in Sveta z dne 13. julija 2009 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) (UL L 302, 17.11.2009, str. 32).
         
            (3)  Direktiva 2011/61/EU Evropskega parlamenta in Sveta z dne 8. junija 2011 o upraviteljih alternativnih investicijskih skladov in spremembah direktiv 2003/41/ES in 2009/65/ES ter uredb (ES) št. 1060/2009 in (EU) št. 1095/2010 (UL L 174, 1.7.2011, str. 1).